Maulbronngo monasterioa

Maulbronngo monasterioa () Europan hobeto gorde diren Zistertar monasterioen artean dago. Maulbronn hiritik gertu dago, Alemaniako Baden-Württemberg estatuan. Hiritik kanpo dago, gotortua. Bretten eta Knittlingen beste hiri gertuenak dira. Monasterioa 1147an sortu zen, Aita Santuaren laguntzaz, Eugenio III.a. Eraikinean oso estilo desberdinak ikus daitezke, erromaniko eta gotiko bereziki zeren eta bi estilo horien arteko trantsizio garaian altxatu baitzen. Garrantzia handia du monasterioa urez hornitzeko egin zuten sistema, egun oraindik osoa dagoena. 1993an Unescok Gizateriaren Ondarea izendatu zuen.http://whc.unesco.org/es/list/546

 Historia 
Monasterioa 1147an sortu zen, Eugenio III.a Aita Santu zistertarraren babespean. Eliza nagusia, erromanikotik gotikora bitarteko estilo batean eraikia, 1178an sagaratu zuen Arnoldek, Espirako gotzainak. Erreforma protestantearen ondoren, Württembergeko dukeak monasterioa bereganatu zuen, 1504an, eta bertan eraiki zuen bere ehiza pabiloia. XVII. mendearen erdialdean, aurreko abadia, apaizgaitegi protestante bihurtu zen, gaur egun, Maulbronn eta Blaubberen Seminario Ebanjelikoa bezala ezagutzen dena. Elizgizon protestanteek eraikin monastikoak beren beharretarako egokitu zituzten.Guide vert Michelin, Allemania, 2008, 346 or.

 Iruditegia 


 Erreferentziak 

 Kanpo estekak 
 :Monasterioaren gaineko bideoa Youtuben.

Kategoria:Alemaniako monasterioak
Kategoria:Zistertarren monasterioak
Kategoria:Gizateriaren Ondarea Alemanian
Kategoria:XIII. mendeko arkitektura
Kategoria:Alemaniako monumentuak
Kategoria:Baden-Württembergo eraikinak
Kategoria:Arkitektura erromanikoa
Kategoria:Arkitektura gotikoa
Kategoria:Erlijiozko museoak
Kategoria:Alemaniako arkitektura erromanikoa